బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
11 కంపెనీలతో గోయెల్‌కు లింకు..!
ప్రభుత్వ రంగ ఆర్థిక సంస్థలకు బకాయిపడిన ప్రమోటర్లకు చెందిన 11 కంపెనీలతో కేంద్ర రైల్వే మంత్రి పీయూష్‌గోయెల్‌కు సంబంధాలున్నాయని కాంగ్రెస్‌ పార్టీ ఆరోపించింది
Samayam Telugu | Updated:
Apr 12, 2018, 06:02PM IST
రైల్వే మంత్రి పీయూష్‌గోయెల్
ప్రభుత్వ రంగ ఆర్థిక సంస్థలకు బకాయిపడిన ప్రమోటర్లకు చెందిన 11 కంపెనీలతో కేంద్ర రైల్వే మంత్రి పీయూష్‌గోయెల్‌కు సంబంధాలున్నాయని కాంగ్రెస్‌ పార్టీ ఆరోపించింది. ప్రభుత్వ బ్యాంకులకు ఇప్పటికే బకాయి పడిన షిర్డీ ఇండిస్టీస్‌ సంస్థతో గోయెల్‌, ఆయన కుటుంబ సభ్యులు, మిత్రులకు సన్నిహిత సంబంధాలున్నాయని మీడియా ఇప్పటికే తన వార్తా కథనాలలో వెల్లడించిన విషయం తెలిసిందే. షిర్డీ ఇండిస్టీస్‌ తరహాలోనే ఇప్పుడు నేషనల్‌ కంపెనీ లా ట్రిబ్యునల్‌ (ఎన్‌సిఎల్‌టి)కు నివేదించిన ఇతర సంస్థలతో గోయెల్‌కు సన్నిహిత సంబంధాలు న్నాయని కాంగ్రెస్‌ పార్టీ ఆరోపించింది. షిర్డీ ఇండిస్టీస్‌ తరహాలోనే ఈ సంస్థలు కూడా అసాధారణ రీతిలో లాభాల ను ఆర్జించటంతోపాటు తాము ప్రభుత్వ ఆర్థిక సంస్థల నుండి తీసుకున్న రుణాలను పాక్షికంగా రద్దు చేయించు కున్నాయని కాంగ్రెస్‌ పార్టీ వెల్లడించింది. ఇందుకు సంబంధించిన కొన్ని పత్రాలను ఆ పార్టీ బుధవారం నాడు మీడియా ప్రతినిధులకు అందచేసింది. ఈ సంస్థలకు ఈ ప్రయోజనాలన్నీ గోయెల్‌ కేంద్ర మంత్రిగా బాధ్యతలు స్వీకరించిన తరువాతే దక్కటం గమనార్హం.
బిజెపి అధ్యక్షుడు జరుషా వ్యవహారాల తరహాలోనే దీనిపై కూడా ప్రధాని స్పందన కోరిన కాంగ్రెస్‌ పార్టీ గోయెల్‌ గోల్‌మాల్‌ వ్యవహారాలపై సుప్రీంకోర్టు ప్రస్తుత న్యాయమూర్తితో న్యాయవిచారణ జరిపించాలని డిమాండ్‌ చేసింది. పీయుష్‌గోయెల్‌, ఆయన భార్య డైరెక్టర్లుగా వున్న ఈ సంస్థల జాబితాను కాంగ్రెస్‌ పార్టీ ప్రతినిధి పవన్‌ ఖేరా మీడియాకు విడుదల చేశారు. ఈ సందర్భంగా ఆయన మాట్లాడుతూ, పీయూష్‌గోయెల్‌ భార్య సీమా గోయెల్‌కు చెందిన ఇంటర్‌కాన్‌ అడ్వైజర్స్‌ ప్రైవేట్‌ లిమిటెడ్‌ సంస్థ రు.1 లక్ష పెట్టుబడితో ప్రారంభమై రు.30 కోట్ల లాభాలను ఆర్జించిందని వివరించారు. ఈ సంస్థ తన పెట్టుబడిదారులకు కేటాయించిన పదివేల షేర్లకు ఒక్కోదానికి రు.30 వేల వంతున ఆదాయం వచ్చిందని ఆయన చెప్పారు. ఇటీవలి కార్పొరేట్‌ చరిత్రలో ఇదే అత్యధిక ఆదాయమని ఆయన వివరించారు. ఈ కంపెనీ డైరెక్టర్‌గా వున్న పీయూష్‌గోయెల్‌ 2014లో మంత్రిపదవి స్వీకరించటానికి ముందు మే 13న రాజీనామా చేసిన తరువాత తన వాటా షేర్లను తన భార్యకు బదలాయించారు. ప్రస్తుతం ఈ సంస్థలో సీమా గోయెల్‌కు 9,999 షేర్లు వుండగా పీయూష్‌గోయెల్‌ కుమారుడు ధృవ్‌ గోయెల్‌ పేరిట మిగిలిన ఒక్క షేర్‌ వుందని ఆయన వివరించారు. 'పూర్తి 100 శాతం కుటుంబ యాజమాన్య సంస్థ అయిన ఈ కంపెనీ 2005-06లో ఏర్పడిందని, గత పదేళ్ల కాలంలో ఈ కంపెనీ తన రు.లక్ష పెట్టుబడిపైన 10 కోట్ల లాభాలను ఆర్జించిందని వివరించారు. ఈ ఆర్జనకు వనరులెక్కడివని ఆయన ప్రశ్నిం చారు. 2007-08, 08-09, 14-15, 16-17 సంవత్స రాలలో గోయెల్‌ ఆయన కుటుంబం ఈ కంపెనీ ఆదాయ వనరులను గూర్చి పూర్తి వివరాలు వెల్లడిం చకుండా కేవలం 'కన్సల్టెన్సీ ఫీజు' లేదా స్వల్పకాలిక పెటు ్టబడి లాభా లు, లేదా భవిష్యత్‌ పెట్టుబడి లాభాలుగా పేర్కొ న్నారని ఖేరా చెప్పారు. కంపెనీ కార్పొరేట్‌ రిటర్న్స్‌ను పరిశీ లిస్తే అక్క డ సాధారణ వ్యాపార ఆదాయం లేదా కార్యకలా పాలే మీ లేవన్న విషయం స్పష్టమవుతోందని ఆయన అన్నారు.
కుటుంబంలోనే పదవులు
గోయెల్‌, ఆయన భార్య, సోదరుడు ప్రదీప్‌ గోయెల్‌, ఆయన భార్య నీరుగోయెల్‌ ఒకవైపు, మరోవైపు రాకేష్‌ అగర్వాల్‌, ఆయన కుమారుడు గౌరవ్‌ అగర్వాల్‌, ముకేష్‌ బన్సాల్‌ ఆయన కుమారుడు అమిత్‌ బన్సాల్‌, మణిష్‌షా, ప్రశాంత్‌షెనారు వంటి వారు తమ కుటుంబాలలోనే ఈ 11 కంపెనీల డైరెక్టర్ల పదవులను పంచుకున్నారని కాంగ్రెస్‌ ప్రతినిధి ఖేరా ఆరోపించారు.
రాకేష్‌ అగర్వాల్‌, ముకేష్‌ బన్సాల్‌లు గోయెల్‌ కుటుంబంతో సన్నిహిత సంబంధాలు న్నాయని బహిరంగంగానే అంగీకరించిన ప్పటికీ ఇంటర్‌కామ్‌ డైరెక్టర్ల బోర్డులో మనిష్‌ షా ఆయన కుటుంబ సభ్యుల పాత్రపైన, వారికి అందించిన రుణాలపైన గోయెల్‌ కానీ, ప్రభుత్వం కానీ ఎన్నడూ ఎటువంటి వివరణ వెల్లడించలేదని విమర్శించారు. షిర్డీ సంస్థ ప్రమోటర్ల సారధ్యంలోని వివిధ కంపెనీల రుణబకాయిల వివరాలను ఖేరా మీడియాకు విడుదల చేశారు. షిర్డీ ఇండిస్టీస్‌ సంస్థ బ్యాంకులకు రు.651.87 కోట్లమేర బకాయి పడగా అందులో 65 శాతాన్ని రద్దు చేస్తూ బకాయిలను గత ఏడాది డిసెంబర్‌ 12న పరిష్కరించారు. అదే విధంగా ఆసిస్‌ ప్లైవుడ్‌ అనే మరో సంస్థ రు.458 కోట్ల రుణాలు తీసుకుని దివాలా తీసిందని కాంగ్రెస్‌ ప్రతినిధి చెప్పారు. ఇలాగే మరికొన్ని కంపెనీలకు కూడా రుణాల పాక్షిక రద్దుతో గోయెల్‌ అనుచిత లబ్ది చేకూర్చారన్నారు. ఈ రుణ పరిష్కారాలపై ఖేరా తీవ్ర అభ్యంతరం వ్యక్తం చేస్తూ ఈ 11 సంస్థలలో నిర్వహిస్తున్న వ్యాపార కార్యకలాపాలు, వాటితో తమకున్న సంబంధాలను పీయూష్‌గోయెల్‌ ఎందుకు వెల్లడించటం లేదని నిలదీశారు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.